ประกาศกระทรวงสาธารณสุขฉบับที่ ๑๔(พ.ศ. ๒๕๓๒)เรื่องหลักเกณฑ์ วิธีการ และเงื่อนไขในการนำหรือสั่งยาเข้ามาในราชอาณาจักรโดยไม่ต้องขอขึ้นทะเบียนยา[๑] อาศัยอำนาจตามความในมาตรา๗๙ ทวิ (๔) แห่งพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติยา(ฉบับที่ ๕) พ.ศ. ๒๕๓๐ รัฐมนตรีว่าการกระทรวงสาธารณสุขโดยความเห็นชอบของคณะกรรมการยา ออกประกาศไว้ ดังต่อไปนี้ข้อ ๑ ในประกาศนี้ยา หมายความว่า ยาแผนปัจจุบัน หรือยาแผนโบราณผู้รับอนุญาตผลิตยา หมายความว่าผู้รับอนุญาตผลิตยาแผนปัจจุบันหรือผู้รับอนุญาตผลิตยาแผนโบราณผู้รับอนุญาตนำหรือสั่งยาเข้ามาในราชอาณาจักรหมายความว่าผู้รับอนุญาตนำหรือสั่งยาแผนปัจจุบันเข้ามาในราชอาณาจักรหรือผู้รับอนุญาตนำหรือสั่งยาแผนโบราณเข้ามาในราชอาณาจักรข้อ ๒การนำหรือสั่งยาเข้ามาในราชอาณาจักรที่จะได้รับยกเว้นไม่ต้องขอขึ้นทะเบียนตำรับยาต้องเป็นการนำเข้าเพื่อการวิจัย การวิเคราะห์ การจัดนิทรรศการหรือการบริจาคเพื่อการกุศลข้อ ๓การนำหรือสั่งยาเข้ามาในราชอาณาจักรเพื่อการวิจัยหรือเพื่อการวิเคราะห์ให้เป็นไปตามข้อกำหนดดังต่อไปนี้(๑)ผู้นำเข้าต้องเป็นผู้รับอนุญาตผลิตยา ผู้รับอนุญาตนำหรือสั่งยาเข้ามาในราชอาณาจักรกระทรวง ทบวง กรม ในหน้าที่ป้องกันบำบัดโรค สภากาชาดไทย หรือองค์การเภสัชกรรม(๒)ผู้นำเข้าต้องยื่นคำขอตาม แบบ น.ย.ม. ๑ หรือ น.ย.ม. ๒ ท้ายประกาศนี้พร้อมหลักฐานตามที่ระบุไว้ใน แบบ น.ย.ม. ๑ หรือ น.ย.ม. ๒ แล้วแต่กรณีข้อ ๔ การนำหรือสั่งยาเข้ามาในราชอาณาจักรเพื่อการจัดนิทรรศการให้เป็นไปตามข้อกำหนดดังต่อไปนี้(๑)ผู้นำเข้าต้องเป็นผู้รับอนุญาตผลิตยา ผู้รับอนุญาตนำหรือสั่งยาเข้ามาในราชอาณาจักรกระทรวง ทบวง กรม ในหน้าที่ป้องกันบำบัดโรค สภากาชาดไทย องค์การเภสัชกรรมสมาคมหรือมูลนิธิที่เป็นนิติบุคคล หรือผู้แทนทางการค้าของต่างประเทศ(๒)ผู้นำเข้าต้องยื่นคำขอตามแบบ น.ย.ม. ๓ ท้ายประกาศนี้พร้อมหลักฐานตามที่ระบุไว้ในแบบ น.ย.ม. ๓(๓)ผู้นำเข้าต้องนำหรือส่งยาดังกล่าวทั้งหมดกลับคืนไปพร้อมกับส่งหนังสือแสดงการนำหรือส่งกลับคืนให้กระทรวงสาธารณสุขทราบหรือยกให้กระทรวงสาธารณสุขทั้งนี้ ภายใน ๑ เดือนนับแต่วันที่การแสดงนิทรรศการสิ้นสุดลงข้อ ๕การนำหรือสั่งยาเข้ามาในราชอาณาจักรเพื่อบริจาคเพื่อการกุศลให้เป็นไปตามข้อกำหนดดังต่อไปนี้(๑)ผู้นำเข้าต้องเป็นผู้รับอนุญาตผลิตยา ผู้รับอนุญาตนำหรือสั่งยาเข้ามาในราชอาณาจักรกระทรวง ทบวง กรม ในหน้าที่ป้องกันบำบัดโรค สภากาชาดไทย องค์การเภสัชกรรมสภากาชาดของต่างประเทศหรือสมาคมหรือมูลนิธิที่เป็นนิติบุคคล(๒)ผู้นำเข้าต้องยื่นคำขอตามแบบ น.ย.ม. ๔ ท้ายประกาศนี้พร้อมหลักฐานตามที่ระบุไว้ในแบบ น.ย.ม. ๔(๓)การบริจาคจะต้องบริจาคให้แก่กระทรวง ทบวง กรม ในหน้าที่ป้งกันบำบัดโรค สภากาชาดไทยหรือสถานพยาบาลเอกชนที่กระทรวงสาธารณสุขให้ความเห็นชอบ(๔)ผู้นำเข้าต้องส่งหลักฐานการรับบริจาคยาดังกล่าวให้กระทรวงสาธารณสุขทราบภายใน ๑เดือน นับแต่วันนำเข้าข้อ ๖ ผู้รับอนุญาตผลิตยาหรือผู้รับอนุญาตนำหรือสั่งยาเข้ามาในราชอาณาจักรจะขออนุญาตนำเข้ายาแผนปัจจุบันหรือยาแผนโบราณเพื่อวัตถุประสงค์ตาม ข้อ ๒ได้เฉพาะยาแผนปัจจุบันหรือยาแผนโบราณที่ตนได้รับอนุญาต แล้วแต่กรณีข้อ ๗ การยื่นคำขอตามประกาศนี้ให้ยื่น ณกองควบคุมยา สำนักงานคณะกรรมการอาหารและยา กระทรวงสาธารณสุขข้อ ๘ การอนุญาตผู้อนุญาตจะแสดงการอนุญาตไว้ในคำขออนุญาตหรือจะออกใบอนุญาตให้ก็ได้และจะอนุญาตโดยมีเงื่อนไข หรือเงื่อนเวลา หรือมีทั้งเงื่อนไขและเงื่อนเวลาก็ได้ประกาศ ณวันที่ ๒๒ พฤษภาคม ๒๕๓๒ชวน หลีกภัยรัฐมนตรีว่าการกระทรวงสาธารณสุข[เอกสารแนบท้าย]๑.คำขออนุญาตนำหรือสั่งยาแผนปัจจุบัน/แผนโบราณเข้ามาในราชอาณาจักรเพื่อการวิจัย (แบบ น.ย.ม. ๑)๒.คำขออนุญาตนำหรือสั่งยาแผนปัจจุบัน/แผนโบราณเข้ามาในราชอาณาจักรเพื่อการวิเคราะห์ (แบบ น.ย.ม. ๒)๓.คำขออนุญาตนำหรือสั่งยาแผนปัจจุบัน/แผนโบราณ เข้ามาในราชอาณาจักรเพื่อการจัดนิทรรศการ(แบบ น.ย.ม. ๓)๔.คำขออนุญาตนำหรือสั่งยาแผนปัจจุบัน/แผนโบราณเข้ามาในราชอาณาจักรเพื่อบริจาคเพื่อการกุศล (แบบ น.ย.ม. ๔)(ดูข้อมูลจากภาพกฎหมาย)รัศม์วรรณวลัย/จัดทำ๒๓ กรกฎาคม ๒๕๕๒ศิรวัชร์/ปรับปรุง๒๐ ธันวาคม ๒๕๖๑[๑]ราชกิจจานุเบกษา เล่ม ๑๐๖/ตอนที่ ๑๒๐/หน้า ๕๓๙๑/๑ สิงหาคม ๒๕๓๒